*Anexa I la H.C.L.M. nr. \_\_\_\_\_\_\_\_\_\_\_\_\_*

**PROTOCOL DE COLABORARE**

Nr. \_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_

**1. CONDIȚII GENERALE:**

Prezentul Protocol de Colaborare este guvernat de prevederile Hotărârii Consiliului Local al Municipiului Târgu Mureș nr. \_\_\_\_\_/\_\_\_\_\_\_\_\_\_ privind aprobarea protocolului de colaborare dintre Municipiul Târgu Mureș și persoanele interesate în vederea punerii în aplicare a Proiectului Municipiului Târgu Mureș ”*Adoptă un Spațiu Verde!*”

Încheiat azi \_\_\_\_\_\_\_\_\_\_\_\_\_\_\_\_\_\_ între:

**2. PĂRȚILE PROTOCOLULUI DE COLABORARE**

**2.1. Municipiul Târgu Mureș,** având ca sediu P-ța Victoriei nr. 3, Tîrgu Mureș, județul Mureș, cod poștal 540026, cod fiscal 4322823, cont RO03TREZ47624510XXXXX deschis la Trezorerie, reprezentat prin **Primar Soós Zoltán –** în calitate de **administrator;**

Și

**2.2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul social în \_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_, nr. \_\_\_\_\_\_\_\_\_\_\_\_\_\_\_\_\_\_, jud./sector \_\_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_, fax \_\_\_\_\_\_\_\_\_\_\_, înregistrată la Registrul Comerțului cu nr. \_\_\_\_\_\_\_\_\_\_\_\_\_, CUI \_\_\_\_\_\_\_\_\_\_\_\_\_\_, CIF \_\_\_\_\_\_\_\_\_\_\_\_\_\_\_\_\_\_, email \_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_, în calitate de **beneficiar**; respectiv

Și

**2.3** Dl/D-na\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat în\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_, nr. \_\_\_\_\_\_\_\_\_\_

au convenit următoarele:

## 3. OBIECTUL PROTOCOLULUI DE COLABORARE

## 3.1. Obiectul Protocolului de Colaborare îl constituie dezvoltarea unui proiect ce vizează responsabilitatea companiilor faţă de mediul înconjurător, faţă de conservarea zonelor verzi, precum şi promovarea şi întărirea parteneriatelor ca factor primordial în dezvoltarea societăţii, denumit *ADOPTĂ UN SPAŢIU VERDE*!.

**3.2.** Principalele obiective urmărite prin prezentul Protocol de Colaborare sunt:

**a)** protecția sănătății publice;

**b)** implicarea cetățenilor în viața comunității;

**c)** îmbunătățirea calității vieții cetățenilor;

**d)** conservarea și protecția mediului înconjurător;

**e)** educarea tinerei generații în spiritul civic;

**f)** transparența, consultarea și antrenarea în decizii a cetățenilor;

**g)** nediscriminarea și egalitatea tuturor cetățenilor.

**3.3.** În urma acordului de voință al ambelor părți, Municipiul Târgu Mureș, în calitate de administrator al terenului cu destinația de spațiu verde, aflat în domeniul public al Municipiului Târgu Mureș, situat : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în suprafață totală de \_\_\_\_\_\_ mp, încredințează persoanei juridice interesate accesul pe teren în vederea desfășurării activităților de întreținere în conformitate cu obligațiile prevăzute în Regulamentul privind organizarea, administrarea și întreținerea spațiilor verzi primite în gestiune în baza Proiectului ”*Adoptă un Spațiu Verde!*”, asumate prin prezentul Protocol.

**3.4.** În condițiile respectării dreptului de proprietate, terenul este gopodărit într-un sistem unitar, vizând conservarea vegetației, înfrumusețarea acesteia și reducerea deficitului de spații verzi amenajate.

**3.5.** Predarea și primirea terenului care face obiectul prezentului Protocol se va face prin proces verbal de predare-primire și plan de situație.

**4. DURATA PROTOCOLULUI**

**4.1.** Prezentul Protocol privind aprobarea și/sau întreținerea spațiilor verzi publice se încheie pe o durată de \_\_\_\_\_ luni, începând cu data de \_\_\_\_\_\_\_ până la \_\_\_\_\_\_\_\_\_\_\_.

**4.2.** Prezentul Protocol se poate prelungi succesiv, prin acordul părților, prin act adițional, pentru o perioadă de \_\_\_\_\_\_\_\_\_, însă durata totală a colaborării nu poate excede \_\_\_\_\_\_\_\_\_.

**5. DREPTURILE ȘI OBLIGAȚIILE ADMINISTRATORULUI**

**5.1.** Administratorul are drept de informare nelimitată asupra operațiunilor exercitate în legătură cu terenul ce formează obiectul Protocolului privind amenajarea și/sau întreținerea spațiilor verzi publice, având acces la toate documentele privind modul de gestionare al spațiilor verzi.

**5.2.** Administratorul poate să inspecteze bunurile care fac obiecul prezentului Protocol prin intermediul Comisiei de monitorizare și coordonare în vederea implementării și dezvoltării Proiectului Municipiului Târgu Mureș ”*Adoptă un Spațiu Verde*” care are obligația să verifice stadiul de realizare al lucrărilor specifice precum și modul în care este satisfăcut interesul public. În acest sens, Comisia va întocmi un plan general de intervenție privind modul de gestionare și întreținere corespunzătoare a acestora cu activitățile specifice fiecărui sezon (*plantări, greblări, toaletări arbori etc.*), pe care îl va pune la dispoziția beneficiarului

**5.3.** Administratorul are dreptul să modifice/să denunțe unilateral prezentul Protocol privind amenajarea și/sau întreținerea spațiilor verzi publice din motive excepționale legate de interesul național sau local.

**5.4.** Administratorul are dreptul de a iniția și promova proiecte de investiții pe zona verde care face obiectul prezentului Protocol; toate investițiile realizate de Municipiul Târgu Mureș pe terenurile publice sunt bunuri publice și se înscriu în patrimoniul acestuia.

**5.5.** Administratorul are obligația de a pune la dispoziția beneficiarului în termen de maxim 3 zile lucrătoare de la data semnării prezentului Protocol, cu titlu gratuit, spațiul prevăzut la pct. 3.3 din cuprinsul acestuia, în vederea realizării Proiectului;

**5.6.** Administratorul are obligația de a permite beneficiarului amplasarea pe suprafața spațiului verde menționat la art. 3.3 din Protocol a unui număr de maxim 2 panouri informative, fără plata taxelor de ocupare a domeniului public și afișaj aferent amplasării panourilor informative, în condițiile specificate în Regulamentul privind organizarea, administrarea și întreținerea spațiilor verzi primite în gestiune în baza Proiectului ”*Adoptă un Spațiu Verde*”*.*

Dimensiunile panourilor ar trebui să fie în funcție de scara terenului adoptat, de amplasament- dacă este sau nu amplasat în zona construită protejată și să respecte HCL nr. 1 din 30 ianuarie 2014 privind aprobarea Regulamentului local de publicitate al Municipiului Târgu Mureș.

**5.7.** Administratorul va asigura, unde este cazul, necesarul de apă pentru irigarea spațiului verde prevăzut la pct. 3.3 din prezentul Protocol.

**5.8.** Administratorul va aproba proiectele de amenajare peisagistică al amenajărilor festive cu ocazia sărbătorilor de iarnă sau a altor evenimente festive, dacă gestionarul își exprimă opțiunea în acest sens.

**6. DREPTURILE ȘI OBLIGAȚIILE GESTIONARULUI**

**6.1.** Beneficiarul are dreptul de a gospodări în mod direct, pe riscul, cheltuiala și pe răspunderea sa, terenul ce face obiectul prezentului Protocol, fără a putea schimba destinația spațiilor; în acest sens, are obligația de a îngriji pomii, florile, gazonul, să asigure curățenia și întreținerea permanentă a spațiilor verzi și refacerea celor degradate conform prevederilor Regulamentului privind organizarea, administrarea și întreținerea spațiilor verzi primite în gestiune în baza Proiectului ”*Adoptă un Spațiu Verde!*”.

**6.2.** Beneficiarul trebuie să prezinte administratorului informări lunare cu privire la modul de gospodărire a spațiului verde pe suprafața căruia a primit accesul în vederea amenajării/întreținerii, însoțite cu fotografii. Acesta trebuie să permită verificarea terenului și intervențiile de orice natură de către Comisia constituită la nivelul Municipiului Târgu Mureș.

**6.3.** Beneficiarul are obligația de a folosi spațiul conform destinației, fără a monta/depozita piese de mobilier sau alte obiecte pe suprafața acestuia. Schimbarea destinației spațiului verde este total interzisă.

**6.4.** Beneficiarul are obligația gospodăririi suprafeței de teren în regim de continuitate și de permanență, ca un bun proprietar, evitând distrugerea, degradarea și deteriorarea acestuia;

**6.5.** Beneficiarul va aduce la cunoștința administratorului orice fapte și acte care pun în pericol integritatea suprafeței ce face obiectul prezentului Protocol, de asemenea orice acte sau fapte de natură să împiedice întreținerea normală a acesteia;

**6.6.** Beneficiarul are obligația de a restitui spațiul verde public menționat la art. 3.3 din prezentul Protocol, după expirarea duratei de valabilitate a Protocolului, liber de orice sarcină, inclusiv investițiile realizate, în condițiile în care a fost preluat, în caz contrar urmând să suporte contravaloarea daunelor produse.

**6.7.** Beneficiarul are obligația să respecte prevederile Regulamentului privind organizarea, administrarea și întreținerea spațiilor verzi primite în gestiune în baza Proiectului ”*Adoptă un Spațiu Verde!*”.

**6.8.** Beneficiarul nu are dreptul de a iniția și promova propuneri ce vizează lucrări de construcții (*permanente sau provizorii*) pe zona verde ce face obiectul Protocolului, fără acordul prealabil al Administratorului.

**6.9.** Beneficiarul are permisiunea de a realiza și instala un sistem de irigații automatizat, adaptat zonei verzi pentru care a primit gestiunea, pe cheltuiala sa, cu obligația de predare a acestuia la încetarea protocolului de colaborare către Administrator, pe bază de proces-verbal de predare-primire.

**6.10.** Beneficiarul se obligă să asigure necesarul de material (agro)dendrofloricol pe care decide să îl planteze sau replanteze.

**6.11.** Beneficiarul poate solicita sprijin din partea administratorului cu privire la soluționarea oricăror chestiuni ivite pe perioada derulării Protocolului, precum consultanță, atribuire cu titlu gratuit de material dendrologic etc.

**6.12.** În situația în care, pentru executarea lucrărilor de întreținere specifice de sezon a spațiului public încredințat, beneficiarul optează ca lucrările de întreținere să fie executate de către o firmă specializată în activități de grădinărit și arhitectură peisagistică, pe baza unui contract de prestări servicii încheiat între părți, acesta are obligația de a-l aduce la cunoștința administratorului în termen de maxim 3 zile de la semnarea lui și este direct răspunzător de rezultatul final al lucrării.

**6.13.** Beneficiarul se obligă să asigurea realizarea și montarea panourilor informative pe cheltuiala proprie, în condițiile specificate în Regulamentul privind organizarea, administrarea și întreținerea spațiilor verzi primite în gestiune în baza Proiectului ”*Adoptă un Spațiu Verde*”*.*

**6.14.** Beneficiarul se obligă să numească un responsabil/(ă) de proiect pentru activitățile ce intră în responsabilitatea sa.

**7. ÎNCETAREA ȘI MODIFICAREA PROTOCOLULUI**

**7.1.** Prevederile prezentului Protocol privind întreținerea spațiilor verzi publice se vor adapta corespunzător reglementărilor legale ulterioare încheierii acestuia și care îi sunt aplicabile.

**7.2.** Orice modificare va face obiectul unui act adițional, agreat de comun acord între părți.

**7.3.** Prezentul Protocol încetează prin:

a) împlinirea termenului pentru care a fost încheiat;

b) acordul de voință al părților semnatare;

c) apariția unei situații neimputabile părților, care face imposibilă îndeplinirea protocolului;

d) denunțarea unilaterală din partea Administratorului.

**7.4.** În situația în care beneficiarul nu își îndeplinește în mod culpabil oricare dintre obligațiile asumate prin prezentul protocol, după ce a fost notificat în acest sens prin scrisoare cu confirmare de primire, Administratorul are dreptul de a înceta unilateral Protocolul de Colaborare, în termen de 15 zile de la trimiterea scrisorii.

**8. RESPONSABILITATE**

**8.1.** Beneficiarul răspunde pentru orice prejudiciu produs administratorului prin:

a) încălcarea actelor normative și/sau a reglementărilor speciale în vigoare;

b) dol;

c) culpă în executarea Protocolului;

d) neexecutarea sau executarea defectuoasă a obligațiilor asumate prin prezentul Protocol.

**8.2.** Administratorul va fi despăgubit potrivit legii pentru pagubele pricinuite ca urmare a întreținerii necorespunzătoare a bunurilor date în gestiune.

**9. DISPOZIȚII FINALE**

**9.1.** Părțile declară că au cunoștință de faptul că zonele verzi care fac obiectul Protocolului privind întreținerea spațiilor verzi publice sunt de interes local și aparțin domeniului public al Municipiului Târgu Mureș.

**9.2.** Clauzele Protocolului privind întreținerea spațiilor verzi publice pot fi renegociate anual, prin acordul ambelor părți.

**9.3.** Toate posibilele dispute rezultate din prezentul protocol sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.

**9.4.** Părțile sunt de acord că prezentul protocol este guvernat de limba română.

**9.5.** Prezentul Protocol s-a încheiat astăzi, \_\_\_\_\_/ \_\_\_\_\_/ \_\_\_\_\_\_ în 2 exemplare originale, câte unul pentru fiecare parte semnatară.

**ADMINISTRATOR BENEFICIAR**